van arnde vanden grate
Het sijn comen in rechte voir meyer en scepen van loeven inde banc
aldair aert vanden grate die nae de heerlicheit ons genedichs hen
van bourg ende van brab ende nae sijnre stat recht van loven
gegoet en geerft es voir meye en scepen van loeven voirst in allen
de omberuerlike goede andries wilen hertogen van buedingen in
deen zijde ende amelijs gheerts van buedinge als momboir katline
vand berct sijns wijfs in dandere dair de voirs aert vande gte versocht
datme hem houde woude nae inhebben van sijnre guedinge voir geruert
in alle de goede des voirs wilen andries op welc versuec de voirs mel
gheerts als momboir sijns wijfs voirscr een aensprake dede tot den
goeden h nae bescreve Inden yersten tot ene huyse en hove met
sijnre toebehoirte gelege ter haghe inde pchie van buedinge tusscen
de goede jans deellemans ende den ghemeyne driesch aldair Item
tot ene halve buend lands gelegen te buedinge tusschen wouters
paparts hof in deen zijde ende jans van alken in dander zijde It tot
ene halve boend lans gelege aldair acht gheerts raboeden goede tussce
de selve goede en scloesters van heylig heyleshem It tot eenre halv
zille lands gelege opte leenhage tussche de goede gheerts van zur
pele Inden yersten dede seggen de voirs amelijs dat tvoirs huys en
hoff stocgoede waen lijsbette wilen raboots yersten wijf des voirs andries
wilen htoge en dat die goede van hoe zijden come waen en dat de
voirs wilen andries der voirs lijsbette nae staet d heylig kerken getruwt
hadde Seggende voirt de voirs amelijs dat hij als momboir katline vand
berct sijns wijfs die hij nae staet d heylig kerken getruwt heeft
de naeste levede es en van wittige bedde vand voirs wile lijsbetten
raboots seggede voirt dat de vo dwelc hij al boet te thoenen en
met den mynsten dair hij inde rechte mede lijden mochte met
meer anden poente die hij noch dair toe inleyde alsoe vre als
hem de waerheit die drage soude Seggede en hopende de voirs
amelijs soe wair hij dit gethoene conste dat hem tvoirs huys ende
hof alleen volge soude Ende dede voirt segge de voirs amelijs dat
hem de helcht v in dande drie stucken lands voirscr volgen soude
ende dat bijden redene hier nae bescreve want de voirs andries
wilen hertoge de voirs goede met d voirs wilen lijsbette raboots sijn yerste
wijf dair hij als momboir sijns wijfs de naeste levede af es gelijc